OzLabs/hebrew-wiki-articles huggingface dataset:
עמותת מאבק לחיים

מאבק לחיים היא עמותה שעוסקת בגיוס תורמי מח עצם עבור חולי לוקמיה.

== הרקע להקמת העמותה ==
עמותת “מאבק לחיים” הוקמה בשנת 1999 בעקבות מחלתו של אלי אלקובי שנאבק בלוקמיה במשך שנה. אלקובי נפטר לבסוף ב-10 בפברואר 2000. מאבקו של אלקובי חשף את המחסור בתרומות מח עצם שיכול היה להציל את חייהם של ילדים ובוגרים רבים בארץ ובעולם. אלי הצליח להביא מודעות לסוג סרטן זה (לוקמיה) בקרב הציבור בארץ, ההד התקשורתי למאבקו הביא רבים לסייע ולגייס תורמים מקרב בני העדה המרוקאית בתקווה שיימצא קרוב לא מוכר שיהיה מתאים מבחינה גנטית. עד אז ההתייחסות בקרב הציבור הרחב נעה בין רתיעה לאדישות מתוך אי הבנה של התהליך לאיתור התורם המתאים. אלי ואשתו עפרה הצליחו במאבקם להביא למודעות הציבור בדבר המחלה והקושי בטיפול; אמצעי התקשורת נרתמו למשימה והקדישו לכך שעות רבות של שידורים ברדיו ובטלוויזיה, כך לדוגמה השדרן ירון אנוש בתוכניתו ברדיו ברשת ב' מדי יום שישי, וגלי צה"ל שהקדישו שידורים לדיווח על מצבו של אלי ועל המאבק העיקש למציאת תורם מתאים. בראיון בגלי צה"ל סיפר אלקובי על מצבו, לאחר שיצא לראשונה מהחדר בו שהה שישה שבועות בבידוד: "לומר שההצלחה מלאה יהיה מוגזם. אני מעדיף לשמור על אופטימיות זהירה", אמר. "דברים עוד יכולים להשתנות, אבל הסימנים בהחלט טובים. מח העצם נקלט, והסרטן למעשה מוגר"

== מטרות ==
מטרת העמותה היא להגיע למצב בו ימצא לרוב החולים בארץ תורם מתאים בשלבים הראשונים של המחלה, ובכך ייחסך סבל רב מהם ומבני משפחתם.

עמותת מאבק לחיים משתפת פעולה עם מאגר מח עצם הדסה, ומסייעת בגיוס תורמי מח עצם פוטנציאלים למאגר.

מעת לעת מתקיימים מבצעים לגיוס תורמים פוטנציאלים על ידי מתן דגימות. בנוסף ניתנת אפשרות לתרומה כספית במידה והתורם אינו עומד בקריטריונים למתן דגימה (כמו מגבלת גיל 45 או מוצא עדתי שאינו קרוב לחולה עבורו מתקיים המבצע).
== תהליך מציאת התורם המתאים ומבצעים ==
כיום בדיקת התאמה לתרומת מח עצם פשוטה ביותר ונעשית על ידי דגימת רוק שנלקחת מחלל הפה, דגימה זו נשלחת למעבדה שם נקבע המבנה הגנטי של התורם ומשם למאגר מח עצם.

הדגימות מצילות החיים נשלחות למעבדה לפענוח DNA בחו"ל, דבר שכרוך בעלויות כספיות גבוהות. מאז הקמת עמותת “מאבק לחיים” על שם אלי אלקובי ז”ל, נוספו למאגרי מח העצם בישראל מעל 250,000 דגימות.

בספטמבר 2016 התפרסם סיפורו של אדם גומון, פעוט בן שנתיים וחצי שחלה בתסמונת המיאלודיספלסטית (Myelodisplastic syndrome – MDS), שאחד הטיפולים היחידים בה הוא השתלת מח עצם. "המחלה כרגע מתבטאת במערכת חיסון ירודה, מלבד זאת מדובר בילד רגיל שאוהב לרוץ, להשתולל ולשחק", אמרה לדבר ראשון אוקסנה גומון, אמו של אדם. בסוף ספטמבר יצאה עמותת "מאבק לחיים", בשיתוף בית החולים הדסה עין כרם, למבצע התרמה למאגר מח העצם, בתקווה למציאת תורם מתאים לאגם. 40 אלף דגימות של תורמים נאספו במהלך המבצע, אך התרומות הכספיות לא הספיקו למימון בדיקתן של כל הדגימות. הדגימות שנאספות ואינן מתאימות לחולה ספציפי, נעשה בהן שימוש עבור חולים אחרים.

ב-2017 פתחו המשפחה ו"מאבק לחיים" במבצע גיוס כספים, שיאפשר להשלים את בדיקת הדגימות.

== הערות שוליים ==

קטגוריה:ישראל: עמותות
קטגוריה:ישראל: ארגוני בריאות ורפואה
אדריכלות נאו-ביזנטית

ווילנה]]
אדריכלות נאו-ביזנטית היא סגנון אדריכלי מקבוצת "סגנונות התחייה" (כמו התחייה הגותית או אדריכלות נאו-קלאסית) שעיקרה בנייה של מבני ציבור, ובפרט מוסדות דת, בסגנון המחקה אדריכלות ביזנטית, אך בחומרים ובשיטות בניה של המאה ה-19. הסגנון התקיים מן העשורים הראשונים של המאה ה-19 עד למהפכת אוקטובר (1917), קודם במערב אירופה ולאחר מכן הגיע לשיאו בתחומי האימפריה הרוסית, בבולגריה וביוגוסלביה.

כבר ב-1826 הוקמה כנסיית הזיכרון לאלכסנדר נבסקי בעיר פוטסדאם שבגרמניה עבור מאמיני הכנסייה האורתודוקסית הרוסית. מלכי בוואריה לודוויג הראשון ולודוויג השני שילבו אלמנטים מן האדריכלות בת המאה השישית של רוונה (כגון פסיפסים ושימוש בציפויי זהב) במספר מבנים מרכזיים, בהם טירת נוישוונשטיין.

האדריכל הדני תאופיל הנסן, שהיה מורה לאדריכלות ולאמנות של האימפריה הביזנטית באוניברסיטת וינה בשנות ה-50 של המאה ה-19, העמיד דורות של תלמידים שהתמחו בתחום ובנו בסגנון ביזנטי באוסטרו-הונגריה וסרביה בעיקר כנסיות אורתודוקסיות ובתי כנסת (בהם לודוויג פרסטר).

הצאר ניקולאי הראשון ביקש לגבש אדריכלות רוסית שתסמל את מבני הכנסייה הפרבוסלאבית. סגנון זה עוצב בשנות ה-30 של המאה ה-19 על ידי האדריכל הראשי של המשטר, קונסטנטין טון . השפעתו העיקרית הייתה החלפת הכיפה הביזנטית המעוגלת בכיפה דמוית בצל, המהווה מאז סמל בולט לאדריכלות רוסית נאו-ביזנטית. יורשו, אלכסנדר השני, קיסר רוסיה, נטה יותר לתחייה אמיתית של אמנות ביזנטית מקורית (שהדגם שלה היה כנסיית איה סופיה) והסתייע באדריכלים שביקשו לשחזר את האמנות הביזנטית כגון דוד גרים שבנה רבות בארמניה ובגאורגיה (בין היתר מתכננה של קתדרלת אלכסנדר נבסקי בטביליסי). מבנים בסגנון זה, ששידרו רוח רוסית מובהקת, הוקמו באזורי השליטה הרוסית החדשים כגון פולין הקונגרסאית, קרים והקווקז. אלכסנדר השלישי, קיסר רוסיה, שעלה לשלטון ב-1855 הפסיק מגמה זו בערים המרכזיות של רוסיה ונטה לבנייה בסגנון הרוסי הצבעוני, המבקש לחקות את כנסיית וסילי הקדוש בכיכר האדומה במוסקבה, אולם בפולין ובמדינות הבלטיות המשיכו להבנות כנסיות פרבוסלביות בסגנון הנאו-ביזנטי (כגון, למשל, כנסיית גברתנו, אם האלוהים בווילנה וקתדרלת הים בקרונשטאדט). השימוש בבטון מזוין הקל מאוד את הבנייה ואיפשר התמודדות טובה עם אתגרי הבנייה, אף אם התוצאה הסופית נראתה "עתיקה".

מבנים בסגנון נאו-ביזנטי הוקמו ברחבי העולם משנות ה-80 של המאה ה-19 ועד סוף המאה, בשל אופנתיות הסגנון והייצוגיות של להקמת מבני דת מרשימים. כך הוקמו בסגנון זה מספר כנסיות בצפון אמריקה ובבריטניה הגדולה ואף בית הכנסת החורבה בירושלים.

== גלריה ==
<gallery mode="packed" heights="140">
Alexander Nevsky Cathedral, Tbilisi (ტფილისის სამხედრო ტაძარი).jpg|קתדרלת אלכסנדר נבסקי בטביליסי
Кронштадт. Никольский собор на Якорной площади.jpg|קתדרלת הים בקרונשטאדט
Hurva_31_May_2010.JPG|בית הכנסת החורבה בירושלים
</gallery>

== קישורים חיצוניים ==

* [https://web.archive.org/web/20091028084735/http://www.skypalace.org/europe/slavic/east_slavic/russia/neo-byzantine.shtml אדריכלות רוסית נאו-ביזנטית]
* [https://orthodoxwiki.org/Byzantine_Revival_Architecture אדריכלות התחייה הביזנטית], הוויקיפדיה האורתודוקסית

נאו-ביזנטית
נאו-ביזנטית
קתדרלת ולדימיר הקדוש

קתדרלת ולדימיר הקדוש (באוקראינית: Собор святого Володимира) היא קתדרלה במרכז קייב, בירת אוקראינה. בשנים 1992–2018 הייתה זו הקתדרלה הראשית של "הכנסייה האורתודוקסית האוקראינית - פטריארכיית קייב", מאז איחוד הכנסייה האורתודוקסית האוקראינית ב-2018, היא אחד משתי הקתדרלות הראשיות.

== בניית הקתדרלה ==
ב-1852 החליט פטריארך מוסקבה ורוס כולה להקים קתדרלה מרכזית בקייב לציון 900 שנה להתנצרות רוס של קייב על ידי ולדימיר הראשון, נסיך קייב, הוא ולדימיר הקדוש. עד 1859 גויס מן הציבור סך של 100,000 רובל שאיפשרו את הקמת המבנה, לצד תרומה של מיליון לבנים מאת לאוורת קייב-פצ'רסק. הקתדרלה נחנכה בשנת 1882, אך עבודות הפנים לא הסתיימו עד 1896.

סגנון הבנייה הוא נאו-ביזנטי. הקתדרלה כוללת שש ספינות ושלושה אפסיסים ומכוסה בשבע כיפות. גובה הצלב המוצב על הכיפה המרכזית הוא 49 מטרים מעל פני האדמה. פנים הקתדרלה מכוסה בפסיפסים מרהיבים בשלל צבעים, שנעשו על ידי אמנים מוונציה וציורי פרסקו שנעשו על ידי אמנים כמיכאיל נצרוב , מיקולה פימוננקו, ויקטור וסנצוב, מיכאיל ורובל ואחרים. דלתות הכניסה מעוטרות בעיטורי ברונזה ובהם תמונות מחיי אולגה הקדושה. האיקונוסטאזיס עשוי שיש לבן מקרארה.

== במאה ה-20 וה-21 ==
הקתדרלה סבלה נזקים ב-1920, בעת המלחמה הפולנית-סובייטית. בעת השלטון הסובייטי שימש המקום כ"מוזיאון לדת ולאתאיזם". הכנסייה שבה לתפקד כמבנה דת לאחר מלחמת העולם השנייה והייתה למרכז הדתי של קייב ואוקראינה כולה ואחת הכנסיות האורתודוקסיות הפעילות היחידות בברית המועצות שהיו פתוחות ללא הגבלה לציבור. ב-1988 נחגגו בה חגיגות האלף להתנצרות רוס של קייב.

עם התפרקות ברית המועצות ב-1991 ניטש מאבק על השליטה בכנסייה בין פלג הכנסייה האוקראינית שביקש להישאר כפוף לפטריארך מוסקבה ורוס כולה לבין הפלג הלאומני שביקש להשתחרר ולהפוך לכנסייה אוטוקפלית (בלתי-תלויה). פלג זה, "הכנסייה האורתודוקסית האוקראינית - פטריארכיית קייב" ניצח בהתמודדות והפך את הכנסייה לקתדרלה הראשית שלו ומקום מושבו של פטריארך אוקראינה האוטוקפלי. בשנת 2018 התאחדו הפלגים העצמאיים של הכנסייה האוקראינית והכריזו על הקמת הכנסייה האורתודוקסית האוקראינית, ועל הקתדרלה כמקום מושבו של הפטריארך, לצד קתדרלת סופיה הקדושה.

== קישורים חיצוניים ==

* 
* [https://web.archive.org/web/20071113012538/http://www.oldkyiv.org.ua/data/vol_ctd.php?lang=en היסטוריה של קתדרלת ולדימיר הקדוש]
* [http://www.encyclopediaofukraine.com/display.asp?linkPath=pages\S\A\SaintVolodymyrsCathedral.htm ערך על הקתדרלה], (Encyclopedia of Ukraine, vol. 4 (1993

קטגוריה:קייב: מבני דת
קטגוריה:אוקראינה: כנסיות
ולדימיר הקדוש
הסנדלר היהודי, קובנו

"הסנדלר היהודי, ביאליסטוק" הוא הדפס מאת האמן הרמן שטרוק.

==תיאור==
"הסנדלר היהודי, ביאליסטוק" מתאר דמות של סנדלר יהודי מקובנה. הוא הודפס בטכניקה של הדפס אבן, כנראה בכמה מהדורות. בין היתר הופיע ההדפס בשנת 1919 בספר "סקיצות מרוסיה. יהודי המזרח" (Skizzen aus Russland. Ostjuden), שיצא בהוצאת Druckerei des Oberbefehlshabers Ost, ובספר "פני יהדות מזרח אירופה" (Das ostjüdische Antliz), שיצא בשנת 1920 בהוצאת Welt-Verlag בברלין.

העבודה היא חלק מסדרה דולה של עבודות בהן תיאר שטרוק דמויות מן העולם היהודי בפולין והאימפריה הרוסית בתקופת מלחמת העולם הראשונה. באותה עת נמנה שטרוק עם חברי "ועדת הסיוע היהודית לפולין וליטא" ועל "הוועד למען יהודי המזרח בפולין" ושימש כלוחם בחזית הרוסית של צבא הקיסרות הגרמנית. כך, נחשף שטרוק לעולם ה"יהדות המזרח". מאוחר יותר, בין השנים 1918-1917, שירת שטרוק בתפקיד הממונה על המחלקה לעניינים יהודיים במטה הפיקוד העליון "אובר אוסט".

שטרוק מתאר את הדמות כשהיא עסוקה בעבודתה. הוא יושב על כסאו, תופש ביד אחת נעל, הנתונה בין רגליו, ובידו השנייה הוא אוחז בפטיש. גופו מוצב בחצי פרופיל כלפי הצופה. שטרוק מצייר את הדמות בקו חופשי, השומר על תווי הפנים של הסנדלר. עם זאת הוא בוחר להאריך את ראש הפטיש, באופן המעצים את עבודתו של הסנדלר.
קטגוריה:הרמן שטרוק
קטגוריה:הדפסי אבן
קטגוריה:הדפס ישראלי
קטגוריה:יהדות מזרח אירופה
לינדזי אנדרסון

לינדזי גורדון אנדרסון (באנגלית: Lindsay Gordon Anderson; 17 באפריל 1923 – 30 באוגוסט 1994) היה במאי קולנוע, במאי תיאטרון, שחקן, ומבקר קולנוע בריטי, ודמות מפתח בתנועת הגל החדש הבריטי. הוא התפרסם בעיקר בשל סרטו משנת 1968 והיה אם..., שבו שיתף פעולה לראשונה עם השחקן מלקולם מקדואל, ובעבור הסרט זכה בפרס דקל הזהב בפסטיבל הקולנוע בקאן. אנדרסון גם שיחק בתפקיד קטן בסרט זוכה פרס האוסקר מרכבות האש. מקדואל הפיק סרט תיעודי משנת 2007 על חוויותיו עם אנדרסון, לעולם אל תתנצל.

== פילמוגרפיה חלקית ==
===סרטים באורך מלא===

=== סרטים דוקומנטריים וטלוויזיה ===

== קישורים חיצוניים ==

* 

* [http://www.channel4.com/fourdocs/archive/o_dreamland.html צפה O Dreamland על פורדוקס]
* [http://www.screenonline.org.uk/film/id/444789/index.html "Screenonline של BFI" על קולנוע חינם]
* [http://www.screenonline.org.uk/people/id/446941/ BFI של "screenonline" עבור לינדזי אנדרסון]
* [http://libguides.stir.ac.uk/archives/LAnderson לינדזי אנדרסון ארכיון באוניברסיטת סטירלינג, סקוטלנד]
* [http://www.lib.berkeley.edu/MRC/ukbib.html#anderson לינדזי אנדרסון ביבליוגרפיה] (דרך ברקלי)
* 
* 

==הערות שוליים==

קטגוריה:אנשי צבא בריטים במלחמת העולם השנייה
קטגוריה:במאים להט"בים
קטגוריה:במאי קולנוע בריטים
קטגוריה:בריטים שנולדו ב-1923
קטגוריה:בריטים שנפטרו ב-1994
אליסה ברטולי

אליסה ברטולי (באיטלקית: Elisa Bartoli; נולדה ב-7 במאי 1991) היא כדורגלנית איטלקייה, המשחקת בעמדת המגן ברומא ובנבחרת איטליה.

==קריירת מועדונים==

ברטולי שיחקה שלוש עונות בקבוצה מעיר הולדתה, עד שבשנת 2012 הצטרפה למועדון הכדורגל טורס. בשנת 2015 היא חתמה במועדון הכדורגל מוזניקה, ולאחר עונה אחת בלבד בשורותיה חתמה בפיורנטינה. בשנת 2018 היא חתמה במועדון הכדורגל מרומא, אשר הוקם בחודש יולי של אותה השנה, ומיד הפכה לקפטנית הקבוצה.

==קריירה בינלאומית==

היא זומנה לראשונה לנבחרת הבוגרת כחלק מהסגל האיטלקי ליורו 2013, היא וחברותיה לנבחרת הגיעו עד לרבע הגמר בטורניר. לטורניר היורו של 2017 העפילה ברטולי עם נבחרתה, אך בטורניר עצמו הן כשלו ולא הצליחו לעבור את שלב הבתים. בגביע העולם בכדורגל נשים 2019 לעומת זאת, הגיעה ברטולי עם נבחרתה עד לשלב רבע הגמר בטורניר.

==תארים==
טורס
* אליפות איטליה (2): 2012/13, 2022/23
* הסופר קאפ האיטלקי (1): 2013

==קישורים חיצוניים==

* [https://www.asroma.com/en/teams/roma-women/elisa-bartoli הפרופיל של ברטולי באתר הרשמי של רומא]

קטגוריה:כדורגלניות איטלקיות
קטגוריה:מגנות כדורגל
קטגוריה:איטלקיות שנולדו ב-1991
קטגוריה:איטלקים שנולדו ב-1991
ערוץ נחל אורן

ערוץ נחל אורן (באנגלית: Pine Creek Gorge) המכונה לפעמים הגרנד קניון של פנסילבניה (באנגלית: Grand Canyon of Pennsylvania), הוא ערוץ חרות בצפון מרכז פנסילבניה שנוצר על ידי מעברו של נחל אורן ביער טיוגה.

הקניון מתחיל מדרום לאנסוניה, ליד וולסבורו, לאורך כביש 6 בארצות הברית וממשיך דרומה. הנקודה העמוקה ביותר שלו היא בעומק של 1,450 רגל (440 מ') והוא כולל בתוכו שמורות טבע רבות.

== קישורים חיצוניים ==

== הערות שוליים ==

קטגוריה:פנסילבניה: גאוגרפיה
טומאת עיסוק בחטאות

בהלכות טומאה וטהרה עיסוק בחטאת מסוג חטאת פנימית מטמאה את האדם העוסק בה אף ללא מגע בחטאת, בין בנשיאתו ובין בשרפתו. טומאה זו חלה גם על המתעסק בשעיר המשתלח ובפרה אדומה.

==המקורת בפסוקים==
====פרים הנעשים בתוך ההיכל ושעיר המשתלח====

כאשר שאר החטאות הנעשות בפנים שהם לא נעשות ביום כיפור נלמדים בהיקש מהמילים חטאת לפי דעת ר' יהודה, ואילו רבי לומד זאת מבנין אב מהפסוק "אשר הובא את דמם לכפר בקודש" שכל מה שדמו ניתן בתוך ההיכל מטמאה כמו חטאות יום כיפור

====פרה אדמה====

==פרטי הדינים==

כל אדם שמתעסק עם החטאות נטמא ונהיה ראשון לטומאה ואף מטמא כלים שהוא נוגע בהם באותו זמן שהוא מתעסק (מטמא בגדים). טומאה זאת נקראת גם טומאה בחיבורים.
כאשר טומאה זו מגיעה מ"התעסקות" בלבד ואין משמעות לנגיעה בחטאות עצמן בטומאה זו, כדוגמת אדם שסוחב את הפר נטמא, אך אדם שנגע בפר באותו זמן שלא לצורך הסחיבה אינו נטמא כלל.
רק כאשר העיסוק בחטאות נעשה כמו שצריך על פי ההלכה, רק אז הטומאה חלה, אך אם לא התקיים אחד הפרטים המעכבים את המצווה, החטאות אינן מטמאות כלל, לדוגמה, אם הייתה מחשבת פיגול באחד הנשרפים בפנים, או אם הפרה האדומה נשחטה שלא על ידי כהן.

כאשר ההתעסקות בכל אחד מהם והזמן משתנה בין חטאת לחטאת:

הפרים הנשרפים שהם: פר ושעיר של יום הכיפורים, פר חטאת הבא על כל המצוות שמביא כהן גדול, פר העלם דבר שמביא הציבור, ושעיר שמביא ציבור על עבודה זרה. העיסוק הוא: נשיאה, או עיסוק בהבערת האש אחרי שנדלקה עד שיהפך הכל לאפר.

שעיר לעזאזל כל זמן שהוא מתעסק בלשלח אותו לעזאזל, כאשר הטומאה חלה משעה שיוצא מחומת ירושלים ועד שמשליך אותו מהצוק.

בשריפת הפרה האדומה כל אדם שעוסק בתהליך בשחיטתה, בהזאת הדם (לכיון ההיכל), בהשלכת הארז האיזוב ושני התולעת לאש בזמן שרפת הפרה, ובאיסוף האפר ועד שגומרים לאסוף את כל האפר, ואף מי ששומר בשעת העשייה ולא עושה כלום נטמא.

==הערות שוליים==

קטגוריה:סוגי טומאות
אמנות התחריט

"אמנות התחריט" (בגרמנית: Die Kunst des Radierens) הוא ספר מאת האמן הרמן שטרוק.

==היסטוריה==
החל מראשית המאה ה-20 החל הרמן שטרוק להתפרסם כאמן תחריט בגרמניה. הוא הציג דרך קבע ב"זֵצֵסְיוֹן הברלינאי" בברלין ועבודותיו נרכשות ל"מוזיאון הברלינאי לתחריטי נחושת" (1901). בנוסף, הוא הופך לחבר ב-"חברה המלכותית של אמני התחריט וההדפס בלונדון" (1902) ופרסם שני קובצי הדפסים (1901, 1904). במקביל הוא החל להורות הדפס לאמנים שונים בסטודיו שלו. על תלמידיו בתקופה זו נמנו יעקב שטיינהרדט ולודוויג מיידנר. באותה עת גם אמנים רבים נעזרו בידיעותיו של שטרוק בתחום זה ובהם מקס ליברמן, לסר אורי ואחרים.

ספרו של שטרוק "אמנות התחריט" בשנת 1908, שימש לאמנים רבים טקסט לימודי מעשי לטכניקות ההדפס השונות ובהן תחריט, הדפס אבן וחיתוך עץ. בנוסף, שימש הספר כאמצעי חשיפה לאמנות ההדפס, שהפך בתקופה זו למדיום פופולרי. לצד ההסבר הטכני כלל הספר שפע של רפרודוקציות, שהדגימו את שיטות ההדפס השוות. לצד אמנים קאנונים, כאנדראה מנטניה, רמברנדט ופרנסיסקו דה גויה, שולבו בו אמנים מודרניים כאדואר מאנה, ג'יימס אבוט מקניל ויסלר, יוזף ישראלס, לוביס קורינת ואחרים.

בנוסף לרפרודוקציות צורפו למהדורות השונות מספר עותקים של הדפסים, שהודפסו מן הגלופות המקוריות. אלו אפשרו לקורא מגע ישיר עם הדפס ועם מאפייניו. במהדורה הראשונה צורפו הדפסים מאת מקס ליברמן, נוף מאת אדוורד מונק, הדפס מאת אנראה זורן (Zorn) ופאול באום (Paul Baum). במהדורה השלישית (1920) צורפו לספר הדפסי האבן "דיוקן יהודי זקן מיפו" מאת שטרוק והדפס מאת מקס סלבוגות (Max Slevogt). בנוסף, צורפו עותקים של תחריטים מאת פאול באום, האנס מייד (Hans Meid), מקס ליברמן ואדוארד מונק. לעומת זאת, למהדורה של שנת 1923 צירף קסירר ארבעה הדפסים מקוריים ובהם הדפס-אבן של אוסקר קוקושקה, תצריב של מקס ליברמן, דיוקן של מארק שאגאל שיצר שטרוק וחיתוך-עץ מאת ארנסט ברלך.

הוצאתו לאור של הספר הייתה חלק מגל של פרסומים בנושא ההדפס האמנותי בגרמניה. לצדו ראו עוד ספרי הדרכה של וולטר זיגלר (Ziegler, 1901), של מארק רוזנברג (Rosenberg, 1907) ושל פרסיג (Preisseg, 1909). בעקבות הפופולריות של הספר, שנבעה מפנייתו לקהל האמנים ולציבור הרחב גם יחד, הודפס הספר בארבע מהדורות נוספות בין השנים 1912–1923, והוא ביסס את מעמדו של שטרוק כאמן מוביל בתחום ההדפס.

פאול קסירר (Paul Cassirer), המוציא לאור של הספר, היה אספן, סוחר אמנות ובעל גלריה, שהיה קשור אל חוגי האמנות האוונגרדית בגרמניה ובוינה. ייתכן כי משום כך הייתה הוצאתו לאור של ספר יקר כל כך להפקה מהלך טבעי בעבורו, בייחוד על רקע העובדה שהיה זה אחד מן הספרים הראשונים שהוציא, לאחר פירוק השותפות עם בן דודו ברונו קסירר בשנה זו.

==קישורים חיצוניים==

*[https://archive.org/details/diekunstdesradie00struuoft/page/n4 אמנות התחריט] (1920) באתר "The Internet Archive" (בגרמנית)

קטגוריה:הרמן שטרוק
קטגוריה:הדפס
קטגוריה:ספרי לימוד
קטגוריה:ספרים גרמניים
קטגוריה:ספרי אמנות
פליקס ין

פליקס קורט ין (בגרמנית: Felix Kurt Jähn; נולד ב-28 באוגוסט 1994), הידוע בשמו המקצועי פליקס ין (Felix Jaehn), הוא די ג'יי ומפיק גרמני.

== ביוגרפיה ==
ין נולד ב-28 באוגוסט 1994 בהמבורג שבגרמניה.

ב-19 במאי 2014, הוא הוציא גרסת רמיקס לסינגל "Cheerleader" של OMI .

ב-15 בינואר 2016 הוציא את המיני-אלבום הראשון שלו, "Felix Jaehn".

ב-16 בפברואר 2018 הוציא את אלבום המוזיקה הראשון שלו, "I".

ב-2 בנובמבר 2018, הוציא, בשיתוף פעולה עם NOTD, קפטין קאטס וג'ורג'יה קו, את הסינגל "So Close".

ב-28 ביוני 2019, הוציא, בשיתוף פעולה עם קאלום סקוט, את הסינגל "Love on Myself".

ב-22 בנובמבר 2019, הוציא, בשיתוף פעולה עם VIZE ומיס לי, את הסינגל "Close Your Eyes".

ב-13 במרץ 2020, הוציא, בשיתוף פעולה עם גאשי ו-FAANGS , את הסינגל "Sicko".

בשנת 2020 פליקס ין הוציא ביחד עם באו אנדרסון וצ'יט קודס את השיר "I Just Wanna", שקיבל יותר מ-8 מיליון השמעות בספוטיפיי.

ב-21 באוגוסט 2020, הוציא יחד עם הזמרת השוודית, ניאה, והזמר הבריטי, ברין כריסטופר, את הסינגל "No Therapy".

במרץ 2021 הכין רימיקס לשיר "Anxious" של הזמר הישראלי דניס לויד.

ב-20 באוגוסט 2021, הוציא, בשיתוף פעולה עם רובין שולץ וג'ורג'יה קו, את הסינגל "I Got a Feeling".

ב-1 באוקטובר 2021, הוא הוציא את אלבום המוזיקה השני שלו, Breathe.

ב-25 בפברואר 2022, הוציא, בשיתוף פעולה עם The Stickmen Project וקאלום סקוט, את הסינגל "Rain in Ibiza".

ב-27 במאי 2022, הוציא, בשיתוף פעולה עם זואי ויס, את הסינגל "Do It Better".

ב-3 בפברואר 2023, הוציא, בשיתוף פעולה עם ג'ונאס בלו, את הסינגל "Weekends".

== חיים אישיים ==
בריאיון לשבועון הנמכר והנקרא ביותר בגרמניה, "די צייט", הוא יצא מהארון כביסקסואל.

בראיון לתחנת הרדיו Energy של NRJ Group הודיע כי הוא בזוגיות עם גבר מאז קיץ 2020.

== דיסקוגרפיה ==
=== אלבומי אולפן ===
* 2018: I
* 2021: Breathe

=== אלבומי רמיקס ===
* 2018: I Remixed
* 2020: Felix Jaehn: Pride 2020

=== מיני-אלבומים ===
* 2016: Felix Jaehn

== קישורים חיצוניים ==

* 

== הערות שוליים ==

קטגוריה:ביסקסואלים גרמנים
קטגוריה:מפיקים גרמנים
קטגוריה:תקליטנים גרמנים
קטגוריה:רמיקסרים
קטגוריה:גרמנים שנולדו ב-1994
קבבצ'ה

קבבצ'ה (או קבפצ'ה; בבולגרית: кебапче (יחיד), кебапчета (קבבצ'טה, רבים)) היא מנה המשתייכת למטבח הבולגרי, מנת קבב מתובלת. הקבב במנה ארוך יותר ממנות קבב אחרות, לרוב אורכו כשל נקניק ממוצע. המנה מכילה בתוכה תערובת של בשר בקר ובשר חזיר, אם כי במתכונים מסוימים נעשה שימוש רק בחזיר. התיבול הנפוץ למנה הוא פלפל שחור, כמון ומלח. הקבבצ'ה היא מנה שנצלת באש, לעולם אין מטגנים או אופים את קציצת הקבב.

לצד המנה נהוג להגיש תפוחי אדמה מטוגנים (צ'יפס) עליהם מפזרים גבינה בולגרית. כן נהוג להגיש את המנה לצד לוטיניצה בתור מטבל (רוטב בולגרי חריף העשוי מגזרים, עגבניות ושום). בבולגריה נפוץ ביטוי הקשור למנה, тройка кебапчета с гарнитура, בתעתיק: "טרויקה קבבצ'טה סי גרניטורה", כלומר שלושה קבבים ורוטב. עם המאכל שותים לפי המסורת בירה ולא משקה ממותק או מים.

מנה דומה לקבבצ'ה קיימת במטבח הבוסני, הקרואטי והסרבי - קוופצ'יצ'י, אך גודל הקבב קטן משמעותית מן מנת הקבב הבולגרית.

==קישורים חיצוניים==

קטגוריה:המטבח הבולגרי
קטגוריה:מאכלי בשר
אדם ישראלי

אדם ישראלי (נולד ב-13 בינואר 1986, ג' בשבט תשמ"ו) הוא זמר-יוצר ישראלי.

==ביוגרפיה==
ישראלי נולד וגדל בנתניה.

בשנת 2005 התגייס לצה"ל ושירת בחיל האוויר. במהלך שירותו הצבאי, החל לנגן בגיטרה.

לאחר שירותו הצבאי, ביקר בניו יורק ובלוס אנג'לס, שם נחשף לאמנים כג'ו קוקר, לאונרד כהן ואמני בלוז וג'אז מקומיים, מהם ספג השראה ביצירותיו. לאחר ביקורים נוספים בארצות הברית, עבר להתגורר בלוס אנג'לס ומשם יוצר גם כיום.

לאחר שבע שנות יצירה, בשנת 2016 הקליט בישראל את אלבום הבכורה "יצרים", אשר את כל השירים בו כתב והלחין. בסמוך להשקת האלבום, יצאו מתוכו הסינגל "אנאל" אשר זכה לאהדה מיידית ולהשמעה בתחנות הרדיו בישראל. הקליפ לשיר, בהפקת רוברט בן שושן, צבר מעל למיליון צפיות ביוטיוב.

ביולי 2019, לציון 20 שנה לפטירתו של מאיר אריאל, ובמלאת 25 שנה לגרסת המקור של ריטה לשיר "ערב כחול עמוק", הקליט ישראלי גרסה חדשה לשיר. את הגרסה הגברית למילות השיר, ערך ישראלי יחד עם משפחתו של אריאל, ובברכת הדרך של מלחין השיר, שלמה יידוב.

==דיסקוגרפיה==
===אלבומי אולפן===
*יצרים (2016)

===סינגלים===
*אנאל (2016)
*איך (עם סיוון ארז) (2016)
*ניו יורק (2016)
*מרלין (2018)
*מדבר כחול (עם איילת נינה) (2018)
*ערב כחול עמוק
*קצר רומנטי (עם טליה אלבז) (2021)
*כל מה שרציתי (עם נטע אסייג) (2022)
*מישהו בדמותך (2023)
*אני זוכר (2024)

==קישורים חיצוניים==

* [http://102fm.co.il/shows/27?listen=5b5ae3ae9149d308f093814f&b=2 ריאיון עם אדם ישראלי] בתוכנית "גומרים הולכים" עם דני סידס ואודי סגל ברדיו תל אביב, בתאריך 27 ביולי 2018
* [https://www.mixcloud.com/alon-oz/סוגרים-שבוע-עם-אלון-עוז-בקול-ראשונים-13918/ ריאיון עם אדם ישראלי] בתוכנית "סוגרים שבוע עם אלון עוז" עם ברדיו קול ראשונים, בתאריך 13 בספטמבר 2018
* [http://www.raash.net/single-adam-israeli/ מגזין על מוזיקה ״רעש״], אדם ישראלי מוציא את ״אנאל״ סינגל נוסף בדרך לאלבום הבכורה שלו, "יצרים"
* [http://www.radiosol.co.il/songs/שירים-חדשים-ישראלי/song/אדם-ישראלי-ניו-יורק רדיו ״סול״], אדם ישראלי "ניו יורק"
* [http://www.play-list.co.il/46200/אדם-ישראלי-באלבום-בכורה/ PlayList] , הזמר והיוצר משחרר לאוויר העולם את אלבום הבכורה שלו "יצרים"

== הערות שוליים ==

קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:מלחינים ישראלים
קטגוריה:פזמונאים ישראלים
קטגוריה:פזמונאים כותבי עברית
קטגוריה:זמרי פופ ישראלים
קטגוריה:ישראלים שנולדו ב-1986
חוסיין אמאנאת

חוסיין אמאנאת (בפרסית: حسین امانت; באנגלית: Hossein Amanat; נולד ב-1942) הוא אדריכל איראני-קנדי. הוא ידוע בעיקר בזכות היותו האדריכל של מגדל אזאדי בטהראן, מבני הקשת בגנים הבהאיים בחיפה, ובית התפילה הבהאי בסמואה. אמאנאת הוא האדריכל המיועד של ההיכל העתידי של עבד אל-בהאא.

== קריירה ==
מושבו של [[בית הצדק העולמי]]
כבוגר צעיר מאוניברסיטת טהראן, אמאנאת זכה בתחרות ארצית ב-1966 כדי לעצב את מגדל שהיאד, שקיבל את השם מגדל אזאדי בשנת 1979. הפרויקט הארכיטקטוני הראשון הוביל להזדמנות ליצור כמה מהפרויקטים הייחודיים ביותר באיראן, תוך התייחסות לאדריכלות הפרסית המסורתית. ביניהם המבנים הראשונים של אוניברסיטת שריף לטכנולוגיה בטהראן, המרכז למורשת הפרסית, הפקולטה למנהל עסקים של אוניברסיטת טהראן ושגרירות איראן בבייג'ינג, סין.

כחבר באמונה הבהאית הנרדפת, נמלט אמאנאת מאיראן במהלך המהפכה האיראנית ב-1979. הוא אחיו של עבאס אמנאת, פרופסור להיסטוריה ולימודים בינלאומיים באוניברסיטת ייל .

מאז שעבר לקנדה בשנת 1980, עיצב חוסיין אמאנאת את שלושת המבנים המנהליים של הקשת הבהאית בחיפה, את בית התפילה הבהאי בסמואה, את הספרייה של אוניברסיטת סצ'ואן, את ספריית המדיה של רשות השידור של בייג'ינג. הוא עיצב מרכזים דתיים ותרבותיים למען הדת הבהאית ליד דאלאס, סיאטל וושינגטון די. סי., כמה דירות מרובות בתים בסנטה מוניקה, ובניינים בעלי שימוש מגוון בסן דייגו ובברנבי, קולומביה הבריטית, קנדה.

ב-7 במאי 2019 הכריז בית הצדק העולמי על אמאנאת כאדריכל הנבחר לתכנון ולעיצוב של היכל עבד אל-בהאא.

== פרסים ==
* 2001 פרס המכון האמריקאי לבטון
* 1995 מצוינות בעיצוב בניין, תחרות שיש מיוון
* 1985 פרס טאקר למצוינות אדריכלית (עבור תכנון מושב בית הצדק העולמי בחיפה)
* 1975 מדליית רויאל פאהלוי לעיצוב
* 1971 מדליה לאמנות - משרד החינוך האיראני

<gallery>
קובץ:برج آزادی روز.jpg|מגדל אזאדי, טהראן
קובץ:Centre for Study of Texts.jpg|המרכז לחקר כתבי הקודש
קובץ:International-Teaching-Centre.jpg|מושב מרכז ההוראה הבינלאומי
קובץ:Sichuan University Jiangan Library.jpg|ספריית ג'יאנגאן באוניברסיטת סצ'ואן, סין
קובץ:Horizon Towers San Diego.jpg|מגדלי הורייזן, סן דייגו, קליפורניה
קובץ:Bayside Residential High Rise San Diege.jpg|Bayside מגדלי מגורים, סן דייגו, קליפורניה
</gallery>

== קישורים חיצוניים ==

* 
* [http://www.bbc.co.uk/persian/iran/story/2007/10/071023_ka-tehran-azadi-amanat.shtml ראיון של BBC עם חוסיין אמאנאת], אוקטובר 2007 בפרסית
* [http://www.bbc.co.uk/worldservice/news/2009/07/090706_iran_freedom_arch_dm.shtml ראיון BBC: האיש מאחורי אנדרטת החירות של טהראן] יולי 2009

== הערות שוליים==

קטגוריה:אדריכלים איראנים
קטגוריה:אדריכלים קנדים
קטגוריה:ילידי 1942
מערת מוביל

מערת מוביל (ברומנית: Peștera Movile) היא מערה בקרבת היישוב מנגליה, מחוז קונסטנצה, רומניה, שהתגלתה על ידי כריסטיאן לאסקו בשנת 1986, קילומטרים בודדים מן החוף לרגלי הים השחור. המערה עוררה עניין בעולם המדע מאחר שנמצא בה ריכוז גבוה של מימן גופרתי ופחמן דו-חמצני, אך מנגד כמות נמוכה ביותר של חמצן. במערה נמצאו צורות חיים שהופרדו מן העולם החיצון במשך 5.5 מיליון שנים לערך, והתהליך המאפשר את קיומם הוא כימוסינתזה ולא פוטוסינתזה.

==הרכב האוויר במערה==
האוויר במערה שונה מאוד מן האוויר הנמצא מחוץ לה. כמות החמצן שנמצא בה נע בין שליש לחצי לעומת כמות החמצן הנמצאת באזור רגיל (7 עד 10 אחוזים של חמצן במערה, לעומת 21 אחוזים של חמצן באוויר סביבנו). כמו כן כמות הפחמן הדו-חמצני במערה הוא פי 1,000 מאשר באוויר הפתוח (2 עד 3.5 אחוזים במערה לעומת 0.03 אחוזים באוויר סביבנו). שאר האוויר במערה מורכב ממתאן (1 עד 2 אחוזים) ומים שנמצאו בה מכילים ריכוז גבוה של מימן גופרתי ואמוניה.

==צורות חיים במערה==
48 זנים שונים, ביניהם עלוקות, עכבישים ועקרבניים נמצאו במערה, מתוכם 33 זנים אנדמיים לשטח המערה בלבד. שרשרת המזון במערה מתבססת על כימוסינתזה: מתאן וגופרית מספקים מזון לבקטריות, הן בתורן מפרישות חומרים המועילים לפטריות ולבקטריות אחרות במערה. בעוד שבעלי חיים חיו במערה במשך 5.5 מיליון שנים, לא כולם הגיעו אליה בו זמנית. כך למשל נמצא זן של חילזון שעל פי דעת מומחים נוכח במערה רק במשך 2 מיליון השנים האחרונות.

קטגוריה:רומניה: מערות
טירת מאלמה

טירת מאלמה (בשוודית: Malmöhus או Malmöhus slott) היא טירה במאלמה שבשוודיה.

==היסטוריה==
הטירה הראשונה במאלמה הוקמה לראשונה ב-1434 על ידי אריק מפומרניה. צורתה של הטירה הייתה מלבנית עם קירות גבוהים.

המבנה נהרס באופן חלקי בתחילת המאה ה-16, ובשנות ה-30 של המאה ה-16 נבנתה טירה חדשה על ידי כריסטיאן השלישי, מלך דנמרק, שהייתה אחד המבצרים החשובים בדנמרק.

במשך השנים 1568–1573 שימשה הטירה כבית סוהר. ג'יימס הפברן, רוזן בותוול, בעלה של מרי, מלכת הסקוטים, שנמלט מסקוטלנד והגיע לחופי נורווגיה, (שהייתה אז תחת שלטון דני) ונשלח למאסר במקום על ידי פרדריק השני, מלך דנמרק.

תקופה מסוימת שימשה הטירה כמקום מגוריהם של מפקדים דנים ומספר מושלים של סקונה.

בתחילת המאה ה-19 החלה הקומה העליונה של הטירה לשמש כבית חולים.

ב-1937 נחנך בטירה מוזיאון האמנות של מאלמה. תערוכות הקבע של המוזיאון מתמקדות בהיסטוריה, בטבע, בטכנולוגיה ובים. יש גם כתריסר תערוכות ארעיות מדי שנה. כמו כן אחראי המוזיאון על שימור הסביבה התרבותית ויש בו אוספים נרחבים, כולל אלה של טקסטיל וצילום.

==קישורים חיצוניים==

* 

==הערות שוליים==

מאלמה
קטגוריה:מאלמה: מוזיאונים
מיס תבל שוודיה

מיס תבל שוודיה (בשוודית: Miss Universum Sverige) היא תחרות יופי בשוודיה לבחירת הנציגה השוודית לתחרות מיס תבל הבינלאומית.

מ־1952, השנה הראשונה בה נערכה תחרות מיס תבל, הזוכות בתחרות היופי הארצית מיס שוודיה, שאורגנה על ידי מגזין וקורבין, הלכו לייצג את שוודיה בתחרות מיס תבל, זאת עד 2003.

ב־2007 ו־2008 לשוודיה לא הייתה נציגה בתחרות, דונלד טראמפ, הבעלים של ארגון מיס תבל, חיפש אחר ארגון חדש שיחזיק בזיכיון על התחרות, בכך ארגון "STAR WORLD SWEDEN & ENTERTAINMENT" נבחר לקיים זאת.

תחרות מיס תבל שוודיה במתכונתה הנוכחית המחודשת נערכה לראשונה ב־2009 בעיר סדרטליה ביום הלאומי השוודי, ובין השופטים בתחרות נמנתה איבון רידינג.

שוודיה זכתה בתחרות שלוש פעמים ב־1955, 1966 ו־2004.

הארגון המקיים את התחרות אחראי על נציגות שוודיה בתחרויות בינלאומיות נוספות כמו מיס אינטרנשיונל.

==קישורים חיצוניים==
*

==הערות שוליים==

קטגוריה:שוודיה: תחרויות יופי
מסע אל הקוטב הצפוני

מסע אל הקוטב הצפוני או הרפתקאותיו של קפטן הטראס (בצרפתית: Voyages et aventures du capitaine Hatteras) הוא שמו של רומן הרפתקאות בצרפתית שכתב הסופר ז'ול ורן. הספר פורסם בשני חלקים: האנגלים בקוטב הצפוני, ומדבר הקרח.

הרומן פורסם לראשונה בשנת 1864, והגרסה הסופית (בשנת 1866) נכללה בסדרת "מסעות יוצאי דופן" (Voyages Extraordinares). אף על פי שהוא היה הספר הראשון שיצא בסדרה, הוא מוספר כ־#2; שלושה ספרים של ורן מ־1863–1865 – חמישה שבועות בכדור פורח (1863, #1), מסע אל בטן האדמה (1864, #3), ומהארץ לירח (1865, #4) – נוספו לסדרה בדיעבד.

הספר מראה קווי דמיון רבים עם תגליותיו של החוקר הבריטי ג'ון פרנקלין.

== עלילה ==
הרומן, שיצא בשנת 1861, מתאר את הרפתקאותיה של משלחת מסע בריטית בראשות הקפטן ג'ון האטראס שיוצאת לקוטב הצפוני.
=== חלק ראשון: האנגלים בקוטב הצפוני ===
האטראס ראש המשלחת משוכנע שהים סביב הקוטב אינו קפוא והאובססיה שלו היא להגיע למקום ולא משנה מה. המרד על ידי צוות המשלחת גרם להרס הספינה שלהם, אבל האטראס, עם עוד כמה גברים, ממשיך במסע. על שפת האי "אמריקה החדשה" הוא מגלה שרידי ספינה ששימשה את המשלחת הקודמת מארצות הברית. לאנשי המשלחת לא נותרה ברירה אלא לבלות את החורף הקפוא בגרינלנד שבקוטב הצפוני. הם מצליחים לשרוד בעיקר בזכות כושר ההמצאה של הד"ר קלאובוני שמצליח להוציא אש מקרח, להדוף בחוכמה התקפות של דובי קוטב ולדאוג למזון עבור אנשי המשלחת.
=== חלק שני: מדבר הקרח ===
כאשר החורף מסתיים הקרח מפשיר ופני הים נגלים לעיניהם. הנוסעים בונים סירה מהריסות הספינה הטרופה ופונים לעבר הלא נודע. לאחר מספר ימי נסיעה הם מגלים אי שבו הר געש פעיל. בקושי הם מצליחים למצוא נקודת עגינה בטוחה והחבורה יורדת לחוף. אחרי שלוש שעות של טיפוס קשה הם מגיעים אל הר הגעש. המיקום המדויק של המוט הוא במכתש והאטראס קופץ לתוכו. לפי התוכן שנכתב במקור, האטראס מת כשקפץ למכתש; אך ז'ל האצל שהיה העורך של ורן, הציע או דרש כי ורן יכתוב את הפרק מחדש, כדי שהאטראס ישרוד, ורן שינה את העלילה כך שהאטראס אומנם ניצל אך השתגע מעוצמת החוויה, ואחרי שובו לאנגליה הוא מוכנס למקלט לחולי נפש. כיוון שהוא מרגיש שהוא מאבד את "נשמתו" במערה של הקוטב הצפוני, האטראס אף פעם לא מדבר מילה נוספת. הוא מבלה את שארית ימיו בהליכה ברחובות סביב המקלט עם הכלב הנאמן שלו דיוק. הטיולים של האטארה אינם נטולי כיוון, כפי שצוין על ידי השורה האחרונה: "קפטן האטראס לנצח צועד צפונה".

== תרגומים לעברית ==
* 1963 – בתרגום מאת ח. זילברשטיין בהוצאת נ. טברסקי.

== קישורים חיצוניים ==

קטגוריה:ספרי הרפתקאות ומסעות
קטגוריה:ספרי ז'ול ורן
חזרת (מטבל)

חזרת או חְרֶיין (מיידיש: כריין, מן השפות הסלאביות כדוגמת רוסית: Хрен) הוא מטבל פיקנטי העשוי מגרידה של חזרת הגינה. המטבל נפוץ במטבח היהודי האשכנזי כתוספת למנות בשר או דגים. מצוי גם במטבחים הגרמני, הפולני, הרומני ובמזרח אירופה בכלל.

משנה פסחים ב':ו' וְאֵלּוּ יְרָקוֹת שֶׁאָדָם יוֹצֵא בָהֶן יְדֵי חוֹבָתוֹ בְּפֶסַח, בַּחֲזֶרֶת וּבְעֻלָשִׁין וּבְתַמְכָא וּבְחַרְחֲבִינָה וּבְמָרוֹר. בגמרא חזרת זו חסא. [ובטעות נקרא חריין]

לחזרת שתי גרסאות עיקריות:
* חזרת אדומה – מגורדת בתוספת שורש סלק (מבושל או חי) מגורר, סוכר, מלח ומיץ לימון
* חזרת לבנה – מגורדת עם חומץ, ולעיתים סוכר ומלח
החזרת משמשת תוספת למאכלי בשר או דגים. בן לווייתו הידוע ביותר הוא הגעפילטע פיש. בצורתו הגולמית הוא מוכר במיוחד כמרור. במטבחי מזרח אירופה החזרת מוגשת לצד מנות דגים ובשרים, לרוב לצד לשון בקר או מתאבני דגים.

החזרת היא מאכל ידוע ומוכר בקרב הקהילות האשכנזיות ומוזכרת בכתבים עוד מהמאה ה-12.

מחוץ למטבח האשכנזי, מכינים את החזרת עם גבינה או מוצרי חלב, כך למשל ב נהוג להכין את החזרת עם שמנת חמוצה. במתכונים אחרים החזרת מוכנה עם תפוחים, חמוציות או תפוזים.

<gallery mode="packed" widths="200px" heights="130px">
Food_013_white.JPG|מטבל חזרת לבן
Chrain3.jpg|מטבל חזרת אדום
Gefilta_Fish-1-.jpg|מטבל חזרת אדום מעל געפליטע פיש
Maso s křenem a hořčicí.jpg|מנת בשר עם מטבל חזרת לבן (מימין) וחרדל (משמאל)
</gallery>

==קישורים חיצוניים==

קטגוריה:המטבח האשכנזי
קטגוריה:המטבח הפולני
קטגוריה:המטבח הצ'כי
קטגוריה:המטבח הרוסי
קטגוריה:המטבח האוקראיני
קטגוריה:רטבים
קטגוריה:מאכלי ירקות
מיס תבל קנדה

[[נטליה גלבובה, מיס תבל 2005 מקנדה]]
מיס תבל קנדה (באנגלית: Miss Universe Canada) היא תחרות יופי שנתית בקנדה, הבוחרת את הנציגה הקנדית לתחרות מיס תבל.

== היסטוריה ==
ב-1952 מיס טורונטו ייצגה את קנדה במיס תבל, ועד 1958 נציגות קנדה בתחרות נבחרו על ידי הארגון של מיס טורונטו.

מ-1959 ועד 1977 תחרות היופי הלאומית "Miss Dominion of Canada" החזיקה בזיכיון על מיס תבל, והזוכות בה ייצגו את המדינה בתחרות.

משנת 1980 ועד 1992 הזוכה בתואר מיס קנדה נשלחה לייצג את מדינתה בתחרות מיס תבל, התחרות בוטלה ב-1993, עקב קריאות פמיניסטיות על כך שהתחרות מבזה את גוף האישה, ומארגני התחרות טענו שהתחרות אינה מייצגת כראוי את הנשים בקנדה.

לאחר ביטול התחרות מ-1993 ועד 2002 הנציגות הקנדית נבחרה בפורמט חדש, הנקרא "Canadian Search Miss Universe", והונחה על ידי טרי לין מקאיי, מיס קנדה 1980.

ב-2002 קיבל ארגון "היופי של קנדה" העומד בראשו איש העסקים יליד ניקרגואה דניס דבילה את הזכות לבחור את נציגת קנדה לתחרות.

עקב היותה של קנדה מדינת הגירה, מדי שנה רבות מהמתמודדות בתחרות מוצאן ממדינות שונות ומגוונות.

פעמיים זכו נציגות קנדה במיס תבל, ב-1982 (קארן בולדווין) וב-2005 (נטליה גלבובה שהיא ילידת רוסיה שהיגרה לקנדה וב-1981 נבחרה מלכת היופי של קנדה כסגנית ראשונה.

== קישורים חיצוניים ==

* 

== הערות שוליים ==

קטגוריה:קנדה: תחרויות יופי
קטגוריה:תחרויות יופי לנשים
קטגוריה:נשים בקנדה
אבובית ארוכת-חדק

אבובית ארוכת-חדק (שם מדעי: Corythoichthys schultzi) הוא מין דג ממשפחת האבובוניים.

== מקור השם ==
שם הסוג Corythoichthys מגיע מהמילים היוונית "Coris" שמשמעותה חגורה, ו-"Ichthus" שמשמעותה דג. השם השני בסוג, "Schultzi", הוא על שם לאונרד פיטר שולץ, אשר היה איכתיולוג במכון סמית'סוניאן.

== תיאור ==
זכרי אבובית ארוכת החדק יכולים להגיע לאורך של 16 ס"מ. גופם גלילי ומוארך. לאבוביים הללו יש הסוואה צבעונית, המסייעת להגנה מפני טריפה. צבע גופם הבסיסי הוא לבנבן עם קווים שחורים, חומים ואדמדמים עם טבעות צהובות. עיניהם בולטות וחרטומם ארוך, מעט דק יותר מהגוף. סנפיר זנבם קיים אך קטן למדי. בניגוד למינים אחרים, נושא הזכר את ביצי הצאצאים בתוך שקיק אשר נמצא מתחת לזנב. בתוך כיס זה, נישאים גם הדגיגים הצעירים בשלבים הראשונים של התפתחותם.

==תפוצה==
מין זה נפוץ בכל רחבי האוקיינוס השקט וההודי, מן הים האדום ומזרח אפריקה עד טונגה, ברחבי מיקרונזיה, צפון אוסטרליה וקלדוניה החדשה.

==בית גידול==
אבובית ארוכת-החדק נמנית בין המינים הבנטיים הקשורים לשונית האלמוגים. בדרך כלל ניתן למצוא את האבובית בלגונה או בשונית הים, בעומקים של שניים עד 30 מטרים. הבוגרים חיים בזוגות או בקבוצות קטנות כאשר הם בים הפתוח, ונמצאים במקומות בטוחים על מנת להעביר את הלילה.

== שימור ==
מצב המין הוא ללא חשש.

== גלריה ==
<gallery style="text-align:center;" mode="packed">
Syngnathidae_-_Corythoichthys_schultzi.jpg| אבובית ארוכת-חדק בהורגאדה, הים האדום.
Corythoichthys schultzi (2).jpg|אבובית ארוכת-חדק בים האדום, מצרים.
Corythoichthys schultzi Réunion.jpg|אבובית ארוכת-חדק בראוניון.
Corythoichthys schultzi, Mar Rojo.jpg|זוג אבוביות ארוכות-חדק בלמבה, אינדונזיה.
Corythoichthys schultzi, Egipto.jpg|
</gallery>

==קישורים חיצוניים==

* [http://aquatab.net/system/corythoichthys-schultzi/ AQUATAB]
* [http://www.aquaportail.com/fiche-poisson-642-corythoichthys-schultzi.html Aquaportail]
* [http://australianmuseum.net.au/Schultzs-Pipefish-Corythoichthys-schultzi-Herald-1953 Australian Museum]
* תמונות נוספות של [https://sealifecollection.org/taxon/217993 אבובית ארוכת-חדק]
*עוד על [http://www.discus.co.il/he_IL/מגדיר/אבובית-ארוכת-חדק.html אבובית ארוכת-החדק]

==הערות שוליים==

קטגוריה:אבובוניים
קטגוריה:דגי האוקיינוס ההודי
קטגוריה:בעלי חיים שתוארו ב-1953
נווה גנים (קריית מוצקין)

נווה גנים היא שכונה בצפונה של קריית מוצקין.
==רקע==
שכונת נווה גנים הוקמה בסוף שנות ה-80 בקריית מוצקין, ושמה ניתן לה על שם פרויקט בנייה גדול של חברת גב-ים, שהייתה חברה קבלנית דומיננטית במקום. בעת שנבנתה בצפונה של קריית מוצקין, הייתה מנותקת פיזית מן העיר.

גבולות השכונה הם כביש 4 ממזרח, מפעל רפא"ל מצפון, מסילת הרכבת בקו נהריה-חיפה ממערב, ורחוב צה"ל מדרום.

בשנת 2013 נמנו בה כ-5,300 תושבים.

השכונה כוללת בנייה רווייה בלבד. עם הקמתה הוקמו בה בניינים בני עד 8 קומות, ובהמשך נבנו בה בניינים בני עד שמונה קומות. בעשור השני של המאה ה-21 נבנו בשכונה גם בניינים בני 15 קומות ויותר.

בשכונה בית ספר יסודי על שם עליזה בגין, מתנ"ס על שם אופירה נבון, קאנטרי קלאב עירוני, ומרכז מסחרי קטן.

==הערות שוליים==

קטגוריה:קריית מוצקין
קטגוריה:ישראל: שכונות
הבחירות לראשות העבודה (2019)

הבחירות לראשות מפלגת העבודה הישראלית נערכו ב-2 ביולי 2019 בין מתפקדי המפלגה. הבחירות הקודמות לראשות המפלגה נערכו בשנת 2017, והבחירות ב-2019 נערכו בשל פרישתו של אבי גבאי מראשות המפלגה.

== רקע ==
אבי גבאי, יו"ר המפלגה בכנסת ה-21, פרש בשל תוצאות הבחירות לכנסת העשרים ואחת, בהן קיבלה המפלגה 6 מנדטים. לקראת הבחירות לכנסת העשרים ושתיים שנערכו לאחר שלא הורכבה ממשלה בכנסת ה-21, התקיימו בחירות לראשות המפלגה.

== הבחירות ליושב הראש ==
בבחירות אלו אחוז ההצבעה היה 45.6%. נמוך מאשר בבחירות ב-2017, אז אחוז ההצבעה עמד על כ-59%.

=== מועמדים ===
ארבעה מועמדים הציגו את מועמדותם, לאחר שאבי גבאי, יו"ר המפלגה לשעבר וטל רוסו, חבר הכנסת, הכריזו על פרישתם מהפוליטיקה:
* סתיו שפיר - חברת הכנסת מטעם המפלגה, הייתה יו"ר ועדת השקיפות ומהפעילות הבולטות במחאה החברתית
* דוד לנדסמן - חבר המפלגה.
* איציק שמולי - חבר המפלגה, חבר הכנסת ויו"ר הסיעה
* עמיר פרץ - יו"ר המפלגה לשעבר וחבר כנסת, היה בעברו שר הביטחון וראש עיריית שדרות.

=== תוצאות ===
בבחירות אלה עבר עמיר פרץ את רף 40 האחוזים הנדרש כדי להיבחר בסיבוב הראשון, וכך נמנע סיבוב בחירות שני.
פרץ נבחר בפעם השנייה לתפקיד, לאחר שניצח בבחירות לראשות המפלגה בשנת 2005. בשנת 2007, על רקע ביקורת כלפי תפקודו כשר הביטחון במלחמת לבנון השנייה, התמודד פרץ שוב על ראשות העבודה, אך הגיע למקום השלישי בלבד בסיבוב הראשון ואהוד ברק נבחר ליו"ר המפלגה לאחר הסיבוב השני. לאחר מכן ניסה פעמים נוספות להיבחר לתפקיד יו"ר המפלגה אך כשל, עד לבחירות אלו.

{| class="wikitable" style="text-align:right"
|-
!מועמד
!קולות
!אחוזים
|-
|עמיר פרץ
|13,898
|46.57%
|-
|סתיו שפיר
|8,036
|26.93%
|-
|איציק שמולי
|7,835
|26.25%
|-
|דוד לנדסמן
|19
|0.06%
|-
|נמנעים
|51
|0.19%
|-
|סך הכל מצביעים
|29,839
|100%
|-
|בעלי זכות בחירה
|65,436
|45.6% הצבעה
|-
| colspan="3" style="line-height:1.1em" |<small>מקור: [https://www.havoda.org.il/תוצאות-הבחירות-ליור-המפלגה-יולי-2019/ אתר המפלגה]</small>
|}

==בעקבות הבחירות==
בסמוך למועד הגשת הרשימות עברה סתיו שפיר לרשימת המחנה הדמוקרטי, שם הוצבה במקום השני כיו"ר התנועה הירוקה. לעומתה החליט איציק שמולי להישאר במפלגה. המפלגה בראשות פרץ חברה למפלגת גשר בראשות אורלי לוי-אבקסיס לרשימת העבודה-גשר שקיבלה בבחירות לכנסת 6 מנדטים, מספר זהה למספר המנדטים בו זכתה רשימת העבודה לבדה בבחירות במרץ.

== הערות שוליים ==

קטגוריה:מפלגת העבודה
קטגוריה:בחירות מקדימות במפלגת העבודה
קטגוריה:הבחירות לכנסת העשרים ושתיים
העיר השטה

העיר השטה (בצרפתית: Une ville flottante) הוא רומן הרפתקאות פרי עטו של הסופר הצרפתי ז'ול ורן שפורסם לראשונה בשנת 1871 בצרפת. בעת פרסומו, הרומן נהנה מרמה דומה של פופולריות לספר מסביב לעולם בשמונים יום. המהדורות הראשונות שיצאו באנגליה ובארצות הברית הופיעו בשנת 1874. המאייר הצרפתי ז'ול פראט סיפק את האיורים המקוריים לספר.

הספר מספר על אשה החוצה את האוקיינוס בכלי־שיט ענקי, המצויד בכל שכלולי הטכניקה והטכנולוגיה.

== קישורים חיצוניים ==

קטגוריה:ספרי ז'ול ורן
דוגלאס סנטוס

דוגלאס דוס סנטוס ג'וסטינו דה מלו (בפורטוגזית: Douglas dos Santos Justino de Melo; ), הידוע בפשטות בשם דוגלאס סנטוס, הוא כדורגלן ברזילאי המשחק בעמדת הבלם בזניט סנקט פטרבורג ובנבחרת ברזיל.

==קריירת מועדונים==
===נאוטיקו===
הוא שיחק בקבוצת הנוער של נאוטיקו משנת 2009. למשך זמן קצר נשלח לקורינתיאנס אך אחרי עונה לא מוצלחת חזר לנאוטיקו ובעונת 2012 צורף לקבוצה הבוגרת.

ב-15 בפברואר 2012 עשה את הופעת הבכורה במועדון, בניצחון הביתי על סנטראל. את שער הבכורה הבקיע ב-26 בפברואר, כשהגיע את השער השני בניצחון 1–3 על בלו ז'ארדים.

ב-18 ביולי 2012 עשה את הופעת הבכורה בליגת העל הברזילאית בכדורגל בניצחון הבייתי 3–0 על אתלטיקו פונטה פרטה. את שער הבכורה בליגת העל הבקיע ב-10 באוקטובר, בניצחון החוץ 1–2 על אותה פונטה פרטה.

===גרנדה / אודינזה===
ב-12 ביולי 2013, דוגלאס חתם ל-5 שנים בקבוצת גרנדה מהלה ליגה. בספטמבר, השואל לאודינזה. את הופעת הבכורה בליגת העל האיטלקית בכדורגל עשה ב-21 בדצמבר 2013, כשעלה בהרכב הפותח בניצחון החוץ 2–1 על ליבורנו. בינואר 2014 נרכש על ידי אודינזה.

===אתלטיקו מיניירו===
באוגוסט 2014 הושאל לקבוצת אתלטיקו מיניירו למשך שנה. את הופעת הבכורה בקבוצה עשה בשוויון המאופס נגד קוריטיבה ב-31 באוגוסט.

ב-20 ביולי 2015, הוחתם תמורת 3 מיליון יורו לחוזה של 4 שנים.

===המבורג===
באוגוסט 2016 הוחתם על ידי המבורג הגרמנית למשך שלוש שנים. הוא התבלט כשחקן הגנה מרכזי והופיע ב-88 משחקים במדי המבורג.

===זניט===
ביולי 2019 חתם בזניט סנקט פטרבורג מליגת העל הרוסית בכדורגל תמורת 10.8 מיליון יורו למשך 5 שנים. ב-14 ביולי 2019 עשה את הופעת הבכורה במועדון, בניצחון הביתי על טמבוב. ב-3 באוגוסט 2019 הבקיע שער עצמי במשחק שהסתיים בשוויון 1-1 עם קרסנודאר. את שער הבכורה רשם במשחק נגד טמבוב במחזור הרביעי של עונת 2020/2021 ב-22 באוגוסט 2020. בספטמבר 2021 חוזהו בקבוצה הוארך עד 2026.
==קריירה בנבחרת==
הוא שיחק בנבחרת האולימפית של ברזיל באולימפיאדה הבייתית בקיץ 2016 וזכה עמה במדליית זהב.

==קישורים חיצוניים==

* [https://fc-zenit.ru/zenit/players/santosduglas/ דף השחקן] באתר הרשמי של זניט סנקט פטרבורג 

== הערות שוליים ==

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני גרנדה
קטגוריה:כדורגלני אודינזה
קטגוריה:כדורגלני אתלטיקו מיניירו
קטגוריה:כדורגלני זניט סנקט פטרבורג
קטגוריה:כדורגלני המבורג
קטגוריה:כדורגלני נבחרת ברזיל
קטגוריה:ברזילאים שנולדו ב-1994
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת ריו דה ז'ניירו (2016)
ספריית אוניברסיטת אומאו

ספריית אוניברסיטת אומאו (בשוודית: Umeå universitetsbibliotek) היא הספרייה האקדמית של .

מקורה של ספריית האוניברסיטה בספרייה המדעית של העיר אומאו שהוקמה ב-1950.

ב-1965, עם הקמת אוניברסיטת אומאו, היא הוכרה כספריית האוניברסיטה, ב-1968 נחנך המבנה החדש של הספרייה.

היא משמשת כספריית הפקדה, וכל ספר מודפס היוצא לאור בשוודיה מחייב למסור לספרייה עותק ממנו.

בנוסף לספרים ישנם בספרייה אוספים של מגזינים, מאגרי מחקר ומאגרים דיגיטליים שונים.

הספרייה זכתה למספר תרומות משמעותיות, ובהן תרומה מחוקר הבלשנות ביירן קולינדר (Björn Collinder) ומהסופרת סיגריד קאהלה (Sigrid Kahle). בספרייה נמצא גם ארכיונה של הסופרת שרה לידמן (Sara Lidman).

ישנם סניפים של הספרייה גם בבית החולים של אומאו, שם נמצאת ספרייה רפואית, ובקמפוס האומנות של האוניברסיטה, השוכן במבנה נפרד מבניינה הראשי.

זוהי הספרייה הגדולה ביותר בצפון שוודיה.

==קישורים חיצוניים==

* 

קטגוריה:שוודיה: ספריות אקדמיות
אלכסנדרו קאלימאקי

אלכסנדרו קאלימאקי (1737 - 12 בדצמבר 1821) היה שליט נסיכות מולדובה בשנים 1795–1799.

אלכסנדרו קאלימאקי נודל בקונסטנטינופול למשפחת אצילים פנרים. אביו יואן תאודור קאלימאקי היה מקורב לשלטונות של האימפריה העות'מאנית ושליט נסיכות מולדובה בעבר.

בשנים 1785–1794 הוא היה דרגומן הגדול - אחראי על מתרגמים בחצר הסולטן, ומעשית סגן שר החוץ. בשנת 1795 הוא מונה לשליט נסיכות מולדובה וכיהן בתפקיד זה עד לשנת 1799. לאחר סיום הכהונה הוא חזר לקונסטנטינופול.

אלכסנדרו קאלימאקי התחתן עם סקרלט גיקה, נציגת משפחת אצילה פנרית נוספת. בנו סקרלט קאלימאקי היה שליט נסיכות מולדובה שלוש פעמים בתקופות שונות.

הוא נפטר בעיירה בולו בשנת 1821.

==קישורים חיצוניים==

קטגוריה:שליטי נסיכות מולדובה
קטגוריה:יוונים באימפריה העות'מאנית
קטגוריה:דרגומנים
קטגוריה:ילידי 1737
קטגוריה:נפטרים ב-1812
הנומג PS 2/10

הנומג PS 2/10 (בגרמנית: Hanomag 2/10 PS) היא מכונית מיקרו מתוצרת יצרנית קטרי הקיטור, הטרקטורים והמשאיות הגרמנית Hanomag שיוצרה במספר תצורות בין השנים 1925–1928.

==תצורות==

* סדאן-קופה.
* קבריולה.
* טנדר.
* מכונית מרוץ - 1 מושב.

=="הנומג PS 2/10"==

* שם הדגם "הנומג PS 2/10" המורכב מהספרות 2/10 : 2 - פירושו 2 נוסעים, 10 - פירושו 10 כ"ס.
* יוצרו 15,575 יחידות.
* מנוע אחורי.
* סוג הנעה: הנעה אחורית.
* מנוע בנזין.
* מנוע קירור מים.

== תמונות ==
<gallery mode="packed" heights="120">
קובץ:GuentherZ 2012-06-23 0043 Wien15 TechnMuseum Hanomag II-10 BJ1924.jpg | "הנומג PS 2/10", שנת 1924
קובץ:1928 Hanomag 2 10PS Kommissbrot.jpg | "הנומג PS 2/10", שנת 1928
קובץ:Hanomag 2-10 PS (1925) at Autoworld Brussels (8511580525).jpg | "הנומג PS 2/10", שנת 1925
קובץ:14-01-18-autostadt-zeithaus-RalfR-047.jpg | "הנומג PS 2/10" - קבריולה
קובץ:14-01-18-autostadt-zeithaus-RalfR-050.jpg | "הנומג PS 2/10" - קבריולה
קובץ:Hanomag Kommissbrot 1925.JPG | "הנומג PS 2/10", שנת 1925 - קבריולה
קובץ:Hanomag Kommissbrot (05), 500 cm³, Bj. 1927 (2007-06-17).jpg | "הנומג PS 2/10", שנת 1927 - מכונית מרוץ
קובץ:1928 Hanomag Kommissbrot Korbwagen - kokpit - Automuzeum Gostyń.jpg | "הנומג PS 2/10", שנת 1928 - מכונית מרוץ - מבט לתא הנהג ולוח מחוונים
קובץ:Hanomag Kommissbrot (01), 500 cm³, Bj. 1927 (2007-06-16).JPG | "הנומג PS 2/10", שנת 1927 - מכונית מרוץ
קובץ:Hanomag Van 1925 lerch.jpg |"הנומג PS 2/10", שנת 1925 - טנדר
קובץ:Verkehrsmuseum Dresden Kleinwagen Hanomag 2-10 PS von 1925 IV.jpg |"הנומג PS 2/10", שנת 1925 - טנדר
קובץ:DD-VM-Hanomag.jpg |"הנומג PS 2/10" - טנדר
</gallery>

==ראו גם==
* מכונית מיקרו

==קישורים חיצוניים==

* 

==הערות שוליים==

קטגוריה:מכוניות מיקרו
קטגוריה:מכוניות קבריולה
קטגוריה:טנדרים
קטגוריה:מכוניות מרוץ
קטגוריה:דגמי מכוניות שהושקו ב-1925
קטגוריה:מכוניות מנוע אחורי
קטגוריה:כלי רכב גרמניים
ג'וג'ו ראביט

ג'וג'ו ראביט (באנגלית: Jojo Rabbit) הוא סרט דרמה קומית-סאטירית אמריקאי משנת 2019, שנכתב ובוים על ידי הבמאי והתסריטאי טאיקה ואיטיטי שגם משחק בו, לצדם של רומן גריפין דייוויס, סקרלט ג'והנסון, תומאסין מקנזי וסם רוקוול.

== תקציר העלילה ==
הסרט מתרחש לקראת סוף מלחמת העולם השנייה בגרמניה ועוקב אחר יוהנס "ג'וג'ו" בצלר (רומן גריפין דייוויס), ילד בתנועת הנוער הנאצית, המגלה שאימו (סקרלט ג'והנסון) מחביאה נערה יהודייה בביתם. לאחר מכן הוא מתחיל להטיל ספק באמונותיו, תוך כדי התערבות של חברו הדמיוני, מעין גרסה חלופית של אדולף היטלר (ואיטיטי).
בסרט מככבים גם סם רוקוול, רבל וילסון, סטפן מרצ'נט ואלפי אלן. הסרט זכה בפרס אוסקר לתסריט המעובד הטוב ביותר לשנת 2019 והוענק לטאיקה ואיטיטי.

עם הקרנת הבכורה העולמית של הסרט בפסטיבל הסרטים הבינלאומי בטורונטו, הסרט זכה בפרס הראשי בפסטיבל כבחירת המבקרים.

== דמויות ושחקנים ==
* רומן גריפין דייוויס בתפקיד יוהנס "ג'וג'ו ראביט" בצלר, ילד בן 10 החבר בתנועת הנוער הנאצית, הנוער ההיטלראי.
* טאיקה ואיטיטי בתפקיד אדולף היטלר, החבר הדמיוני של ג'וג'ו וגרסה תמהונית ומשונה לדמותו של האישיות ההיסטורית.
* תומאסין מקנזי בתפקיד אלזה קורר, נערה יהודייה שרוזי מחביאה אותה בביתה.
* רבל וילסון בתפקיד פראולין ראם, מדריכה אכזרית בנוער ההיטלראי.
* סם רוקוול בתפקיד קפטן קלזנדורף, קצין צבא המנהל את הנוער ההיטלראי.
* אלפי אלן בתפקיד פינקל, יד ימינו של קפטן קלזנדורף.
* סקרלט ג'והנסון בתפקיד רוזי בצלר, אם יחידנית לג'וג'ו שבסתר היא אנטי-נאצית.
* סטפן מרצ'נט בתפקיד דירזט, סוכן גסטפו.
* ארצ'י ייטס בתפקיד יורקי, חברו הטוב של ג'וג'ו.

== קישורים חיצוניים ==

* 

* 
* 
ביקורות
* יעל שוב, [https://timeout.co.il/גוגו-ראביט-ביקורת/ "ג'וג'ו ראביט" הוא סרט נאצי מוזר ומצחיק שחייבים לראות פעמיים], באתר Time Out תל אביב, 2 בינואר 2020

== הערות שוליים ==

קטגוריה:סרטי סאטירה
קטגוריה:סרטי קומדיה אמריקאיים
קטגוריה:סרטי דרמה קומית
קטגוריה:זוכי אוסקר: התסריט המעובד הטוב
קטגוריה:סרטי מלחמת העולם השנייה
סנדלי חבלה

סנדלי חבלנים
218x218 פיקסלים
סנדלי חבלה פותחו על מנת לאפשר חציית שטח ממוקש. הסנדלים מגדילים את השטח עליו דורך הפלס. בכך הם מקטינים את המשקל היחסי שהוא מפעיל על פני הקרקע, ומונעים הפעלה של מוקשים שאולי נמצאים מתחתיו. (להפעלת מוקש נגד אדם דרוש לחץ של 2 ק"ג. להפעלת מנגנון של מוקש נגד רכב דרושים 120 ק"ג). עקרון הפעולה של סנדלי החבלי דומה לזה של נעלי שלג.

השימוש בסנדלי חבלה נהוג בצה"ל עד היום, והם מהווים אמל"ח תקני בכל יחידות חיל ההנדסה.

בבריטניה נעשה שימוש בשנות ה-50 בסנדלי חבלה מתנפחים ומגומי.

סנדלי חבלה יוצרו בישראל על ידי אורדן תעשיות בשנות ה-80.

==הערות שוליים==

קטגוריה:סוגי הנעלה
קטגוריה:אמצעים נגד מוקשים
אבדה (כפר)

אבדה (בהונגרית: Abda) הוא כפר במחוז גיור-מושון-שופרון שבצפון-מערב הונגריה.

באבדה חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|923
|-
|1920
|6
|
|-
|1930
|5
|
|-
|1941
|4
|1,784
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=11882 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
כריסטו גונסאלס

כריסטו רמון גונסאלס פרז (Cristo Ramón González Pérez; נולד ב-24 באוקטובר 1997) הוא כדורגלן ספרדי, המשחק בעמדת החלוץ במירנדס מהליגה הספרדית השנייה.

== קריירה במועדונים ==
=== טנריפה ===
נולד בסנטה קרוז דה טנריפה, שבאיים הקנריים. גונסאלס התחיל לשחק במסגרת קבוצת הנוער טנריפה. מאוחר יותר הוא הופיע עם הקבוצה הבוגרת ב-2014 בהכנות לעונה ואף שיחק נגד SD Ponferradina ב-22 באוגוסט 2014.

ב-24 באוגוסט 2014, עוד לפני שהופיע בקבוצת המילואים של טנריפה, שיחק גונסאלס את המשחק הראשון שלו ככדורגלן מקצועי, כשעלה כמחליף לאיקר גוארוטחנה בדקה ה-62 בהפסד 0-1 לקבוצת פונפראדינה (Ponferradina) במסגרת הליגה הספרדית השנייה בכדורגל. הוא הבקיע את שער הבכורה שלו בתחרות ב-31 בינואר 2015, בתבוסה 2-3 לאלבסטה.

=== ריאל מדריד ===
גונסאלס חתם בריאל מדריד ב-25 ביולי 2017, ונשלח לקבוצת המילואים ריאל מדריד קסטיליה מהליגה הספרדית השלישית בכדורגל. הוא עשה את הופעת הבכורה שלו עבור הקבוצה הבוגרת ב-31 אוקטובר 2018, כשהחליף את מרקו אסנסיו והבקיע את השער האחרון בניצחון 4-0 נגד מלייה בשלב 32 האחרונות של גביע המלך הספרדי. הופעת הבכורה שלו בלה ליגה הייתה ב-13 ינואר, כאשר הוא שיחק את כל המחצית השנייה במשחק הניצחון 2-1 על ריאל בטיס לאחר שעלה להחליף את כרים בנזמה הפצוע.

== קישורים חיצוניים ==
* 

== הערות שוליים ==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני טנריפה
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני וסקה
קטגוריה:כדורגלני אודינזה
קטגוריה:כדורגלני ריאל ואיאדוליד
קטגוריה:כדורגלני ספורטינג חיחון
קטגוריה:כדורגלני ארוקה
קטגוריה:סנטה קרוס דה טנריפה: כדורגלנים
קטגוריה:ספרדים שנולדו ב-1997